નવી દિલ્હીઃ ઇન્ટરનેશનલ ક્રિકેટ કાઉન્સિલ (આઇસીસી)એ ભલે ટ્રાયલ તરીકે ચાર દિવસીય ટેસ્ટ મેચની શરૂઆત કરવાનો નિર્ણય કર્યો હોય, પરંતુ ભારતીય ક્રિકેટ ટીમ હાલ ક્રિકેટના સૌથી મોટા ફોર્મેટમાં ઓછા દિવસની મેચ રમવાના મૂડમાં નથી. ઓકલેન્ડમાં આઇસીસીની બેઠક દરમિયાન ચાર દિવસીય ટેસ્ટ મેચ શરૂ કરાવવાનો નિર્ણય કરવામાં આવ્યો હતો. દક્ષિણ આફ્રિકા અને ઝિમ્બાબ્વે વચ્ચે ‘બોક્સિંગ ડે’ એટલે કે ૨૬ ડિસેમ્બરથી સૌ પ્રથમ ચાર દિવસીય ટેસ્ટ રમાય તેવી શક્યતા છે. જોકે ભારતીય ક્રિકેટ બોર્ડ પરંપરાગત ફોર્મેટ જ જાળવી રાખવા ઇચ્છે છે.